DJNovice - november 2021

**NE SPREGLEJTE – NOVO STALIŠČE DJN**

Uporabnike obveščamo, da je na spletni strani <https://ejn.gov.si/sistem/usmeritve-in-navodila/stalisca-ministrstva.html> objavljeno novo stališče Direktorata za javno naročanje (2021: Stališče - ZJN-3 - [Spremembe pogodb in rast cen na trgu](https://ejn.gov.si/dam/jcr:13b37a60-bec2-4dee-8ae4-58bfd7530397/Tolmacenje_JN_-_sprememba_pogodbe___P.pdf)).

**OBVESTILO – OBJAVLJENE PREDSTAVITVE**

Uporabnike obveščamo, da je Direktorat za javno naročanje po izvedbi brezplačnih on-line predstavitev Zakona o spremembah in dopolnitvah zakona o javnem naročanju (novela ZJN-3B) in delovanja dinamičnega nabavnega sistema (DNS) v okviru informacijskega sistema e-JN na spletni strani <https://ejn.gov.si/sistem/usmeritve-in-navodila.html> objavil video posnetka obeh predavanj ter pojasnila oziroma odgovore na prejete sklope vprašanj.

Objavi sta na voljo:

ZJN-3B: <https://ejn.gov.si/sistem/usmeritve-in-navodila/predstavitev-zjn3b.html>

DNS: <https://ejn.gov.si/sistem/usmeritve-in-navodila/predstavitev-dns.html>

**ZELENO JAVNO NAROČANJE**

Uporabnike obveščamo, da so na spletni povezavi <https://ejn.gov.si/sistem/zeleno-jn.html> objavljeni posodobljeni primeri okoljskih zahtev in meril za predmet zelenega javnega naročanja »Vozila za cestni prevoz in storitve« z vzorcem načrta in spremljanja javnih naročil vozil. Primere okoljskih zahtev in meril lahko naročniki vključijo v postopek javnega naročanja, da bi dosegli cilje iz drugega odstavka 6. člena Uredbe o zelenem javnem naročanju.

**ELEKTRONSKO JAVNO NAROČANJE**

V izogib napačnemu razumevanju delovanja elektronskega sistema e-JN želimo uporabnike ponovno obvestiti oziroma opozoriti, da že od februarja 2019 ob oddaji dokumenta (npr. prijave ali ponudbe), uporabnik ni preusmerjen na sistem SI-PASS, kjer bi bil dokument (npr. ESPD in/ali predračun) z uporabo kvalificiranega potrdila podpisan z varnim elektronskim podpisom. Varni elektronski podpis je bil v februarju 2019 nadomeščen z oddajo preko sistema e-JN s strani registriranega uporabnika, v sistemu e-JN pooblaščenega za oddajanje pravno zavezujočih dokumentov (prijav in ponudb na objavljena javna naročila, pojasnil in dopolnitev k ponudbi na zahtevo naročnika, idr.). Uporabnik pred oddajo dokumenta aktivno potrdi, da želi za gospodarski subjekt, v imenu katerega uporablja sistem e-JN, oddati pravno zavezujoč dokument. Gre za aktivnost, enakovredno sklepanju licenčnih, prodajnih in drugih pogodb, ki se vsakodnevno sklepajo preko spleta. Tovrstna izjava volje je skladna z določbami Obligacijskega zakonika in Zakona o elektronskem poslovanju in elektronskem podpisu in vzpostavlja obveznost ponudnika.

**sprememba mejnIH vrednosti za objave javnih naročil v Uradnem listu EU**

Evropska komisija je sprejela nove delegirane uredbe, s katerimi spreminja mejne vrednosti, od katerih dalje morajo naročniki obvestila v zvezi z javnimi naročili objaviti v Uradnem listu Evropske unije. Celotno obvestilo je dostopno na povezavi: [https://ejn.gov.si/sistem/zakonodaja/veljavni-predpisi.html#K5](https://ejn.gov.si/sistem/zakonodaja/veljavni-predpisi.html" \l "K5).

Spremembe veljajo **od 1. 1. 2022.**

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>  
  
Telefonsko svetovanje (tehnična pomoč, e-JN): 01 478 7876, vsak dan od ponedeljka do petka med 8.00 in 22.00 uro: <https://ejn.gov.si/tehnicna-pomoc> (Enotni kontaktni center državne uprave)  
  
Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>